KBANK ปรับลดดอกเบี้ยเงินกู้มีผลพรุ่งนี้ หลังถูกธปท.ทวงถาม
KBANK มีมติปรับลดอัตราดอกเบี้ยนโยบายลง 0.25% มาเหลือที่ 1.50% ในการประชุมเมื่อวันที่ 29 เม.ย.ที่ผ่านมามีผลพรุ่งนี้ หลังถูกธปท.ทวงถาม
20 พ.ค. 2558

นายบัณฑูร ล่ำซำ ประธานกรรมการ ธนาคารกสิกรไทย จำกัด (มหาชน) หรือ KBANK เปิดเผยว่า ธนาคารเตรียมจะปรับลดดอกเบี้ยเงินกู้ลงตั้งแต่วันพรุ่งนี้(21 พ.ค.) หลังจากที่คณะกรรมการนโยบายการเงิน(กนง.) มีมติปรับลดอัตราดอกเบี้ยนโยบายลง 0.25% มาเหลือที่ 1.50% ในการประชุมเมื่อวันที่ 29 เม.ย.ที่ผ่านมา
โดยอัตราดอกเบี้ยใหม่สำหรับวันพรุ่งนี้ เป็นดังนี้ MLR เหลือ 6.50% จากปัจจุบันที่ 6.63%, MOR เหลือ 7.37% จากปัจจุบันที่ 7.50% และ MRR เหลือ 7.87% จากปัจจุบันที่ 8.12%
ทั้งนี้ นายบัณฑูร ระบุว่า ขอดูผลจากการปรับลดอัตราดอกเบี้ยเงินกู้ในครั้งนี้ ก่อนที่จะประเมินความจำเป็นในการปรับลดอัตราดอกเบี้ยเงินฝาก ทั้งนี้ยอมรับว่าการปรับลดดอกเบี้ยเงินกู้ครั้งนี้มีผลกระทบต่อรายได้ของธนาคาร